**A petrazworld.com utazási oldal „Nyerd meg a 3 db szájmaszk egyikét” nyereményjátékának hivatalos Játékszabálya**

**1. A NYEREMÉNYJÁTÉK SZERVEZŐJE**

„**Nyerd meg a 3 db szájmaszk egyikét**” elnevezésű nyereményjáték (a továbbiakban: „Nyereményjáték”) szervezője a [www.petrazworld.com](http://www.petrazworld.com) utazási oldal, a továbbiakban: “Szervező”

**2. A NYEREMÉNYJÁTÉK RÉSZVÉTELI FELTÉTELEI**

2.1. A Nyereményjátékban Játékosként részt vehet (továbbiakban: „Játékos”) - minden, Magyarországon állandó lakóhellyel vagy tartózkodási hellyel rendelkező 18. életévét betöltött természetes személy - aki a Nyereményjáték időtartama alatt a Petrazworld facebook oldalának nyereményjátékra vonatkozó post-ja alatt válaszol kommentben arra a kérdésre, hogy: Mi a bakancslistás úticélja 2022-ben?

2.2. A Nyereményjátékból ki van zárva a Szervező, illetve a közeli hozzátartozói (Ptk. 8:1.§ (1) 1-2. pontja).

**3. A NYEREMÉNYJÁTÉK IDŐTARTAMA**

A Nyereményjáték 2022. február 07. 16:00 órától - 2022. február 09. 23:59 óráig tart. 2022. február 10. napján 10:00 órakor a Nyereményjáték időtartamában a Petrazworld Facebook oldalán, a nyereményjáték felhívásáról szóló post alatt legyűjtött kommentek közül kerül az adott nyeremény kisorsolásra.

**4. A NYEREMÉNYJÁTÉK MENETE**

4.1 Az a Játékos jelentkezik a sorsolásra, aki követi, lájkolja a Petrazworld facebook oldalát és annak nyereményjátékra vonatkozó posztja alá kommentben megírja, hogy Mi a bakancslistás úticélja 2022-ben?, tehát aki ezt a két feltételt teljesíti, az vesz részt a nyereményjátékban.

4.2 A sorsolás elektronikus módon történik, a Facebook véletlenszám generátorral. A nyeremény esetében 3 nyertes kerül kisorsolásra.

**5. NYEREMÉNYEK**

3 db petrazworld.com logóval ellátott szájmaszk 3 fő részére kerül kisorsolásra, mindegyik fő részére 1 db szájmaszk.

A Nyeremény személyre szól. Visszatérítési értéke nincs, pénzösszegre nem váltható. A nyeremény más ajándéktárgyra nem cserélhető be. A nyeremény az átvételét követően a továbbiakban nem módosítható, cserélhető.

**6. A NYERTES, A NYEREMÉNY ÁTVÉTELE**

6.1. A Nyeremény vonatkozásában a 3 db nyertes Játékost (Nyertes) a Szervező Facebook üzenetben értesíti, legkésőbb 2022. február 10-én 12.00 óráig, illetve nevüket legkésőbb 2022. február 10-én 17:00-ig bezárólag teszi közzé a Petrazworld facebook oldalon kommentben a nyereményjáték postjánál.

6.2. A Nyerteseknek 3 naptári napja van arra, hogy a megadott elérhetőségeken a Szervezőnek visszajelezzen, hogy a Nyereményt át tudja-e venni vagy sem.

Amennyiben a valamelyik Nyertes nem jelentkezik, a Nyereményre helyette a pótnyertes jogosult, akit a Szervező véletlenszám generátorral sorsol ki újra és értesít Facebook üzenetben és akinek szintén 3 naptári napja van a Nyereményért való jelentkezésre.

6.3. A Nyertesek kötelesek együttműködni a Szervezővel annak érdekében, hogy a Nyereményt a jelen játékszabálynak megfelelően át tudja adni. Ha ezen együttműködési kötelezettségének a Nyertesek nem tesznek eleget, és így a Nyeremény időben való átadása meghiúsul, úgy ezen körülmény a Szervező terhére nem értékelhető.

6.4. Ha a Nyertes vagy a Pótnyertes a Nyereményért az erre nyitva álló határidőn belül nem jelentkezik, vagy a Nyereményt a nyitva álló határidőn belül nem veszi át, úgy a határidő jogvesztő jellegű, ezért a Nyertes vagy a Pótnyertes ezt követően nyereményére jogszerűen nem tarthat igényt.

6.5. A Nyeremény pénzre nem váltható, kereskedelmi forgalomba nem hozható és semmilyen módon nem értékesíthető tovább.

6.6. A Nyeremény átvételének helye előzetes egyeztetést igényel. A nyeremény átadásával kapcsolatosan felmerülő egyéb költségeket – mint például a Nyeremény átadási helyszínére történő utazás költségeit – a Nyertes viseli magának.

**7. EGYÉB RENDELKEZÉSEK**

7.1. A Játékosok a Nyereményjátékban való részvételükkel kifejezetten hozzájárulnak

a.) hogy a Szervező a Játékosok személyi adatait és személyes jellegű információit (vezetéknév, keresztnév) díjmentesen nyilvántartásba vegye a jelen Nyereményjáték lebonyolítása és dokumentálása céljából.A Játékosok tudomásul veszik, hogy adataiknak a fenti módon történő nyilvántartásához és felhasználásához való hozzájárulásuk önkéntes.

b.) nevük, képmásuk nyilvánosságra hozatalához (tömegtájékoztatási médiában), valamint hogy a róluk esetlegesen készített fényképeket a Szervező díjmentesen és korlátozás nélkül felhasználja reklám és egyéb marketing célokra. Játékosok a fényképek és videók felhasználásához idő,- tér,- és módbeli korlátozás nélkül járulnak hozzá. Ha a nyertes Játékos cselekvőképtelen, korlátozottan cselekvőképes, illetve cselekvőképességében részlegesen vagy teljesen korlátozott, úgy a nyeremény-átvételével kapcsolatban nyilatkozattételre jogosult személy megállapítása a Ptk. 2:10 – 2:24.§-ai szerint történik.

7.2. A Játékosok a Nyereményjátékra való jelentkezésükkel automatikusan hozzájárulnak ahhoz, hogy a Szervező az adataikataz esetleges tiltó nyilatkozatuk kézhezvételéig minden további ellenszolgáltatás és engedélyezés nélkül a nyereményjáték céljából felhasználhassa. A Játékosok adatai (keresztnév, vezetéknév) semmilyen módon nem kerül továbbításra 3. fél részére.

7.3. A hivatalos Nyereményjáték szabály és információkaz alábbi weboldalon érhetők el: [www.petrazworld.com/nyeremenyjatek](http://www.petrazworld.com/nyeremenyjatek)

7.4. A Szervező nem oszt szét a jelen szabályzatban meghatározottakon túlmenően egyéb nyereményt.

7.5. A Szervező fenntartja magának a jogot arra, hogy indokolt esetben ezen feltételeket vagy magát a Nyereményjátékot kiegészítse vagy módosítsa, illetve a Nyereményjátéktól elálljon. A módosításról, kiegészítésről, elállásról a Szervező az [www.petrazworld.com/nyeremenyjatek](http://www.petrazworld.com/nyeremenyjatek)oldalon tájékoztatja a Játékosokat.

7.6. A Játék semmilyen módon nem szponzorált az Instagram, sem a Facebook (Meta) által, illetve semmilyen tekintetben nem kapcsolódik az Instagramhoz, sem a Facebookhoz (Metához).